Lenakapabir

Lenakapabirra konposatu organikoa da, C39H32ClF10N7O5S2 formula duena, konposatu organofluoratuen familiakoa. IUPACek azetamidaren deribatu gisa formulatzen du. Solidoa da.

Lenakapabirra botika antirretrobirial gisa baliatzen da HIESa tratatzeko. Sulenca markarekin saltzen da, sodio-gatz gisa. 

 Erabilera 
Lenakapabirra, beste antirretrobiral batzuekin batera, GIB/HIESa tratatzeko egokia da, ohiko terapiek eraginik ez duten helduen kasuan. Halaber, oso eraginkorra izan da emakume heterosexualetan GIBarekiko esposizioaren aurreko profilaxi gisa.

Ahoz, pastillen bidez edo injektatuz usatzen da. Injekzioak 6 hilabeteko babesa ematen du. Albo-ondorioen artean injekzio-gunean erreakzioak edo goragaleak aipa daitezke.

Sendagaien Europako Agentziakn 2022an baimendu zuen lenakapabirraren erabilera terpeutikoa.

Lenakapabir bidezko tratamenduak milaka eurotako kostuak du urteko. Horrek kritika latzak sortu ditu osasun-komunitatean eta tratamenduaren prezioa jaistea aldarrikatzen dute.

 Bitxikeria 
2024an Science aldizkariak lenakapabirra '2024. urteko aurrerapena' izendatu zuen, aipatuz % 100ko eraginkortasun miresgarria.

 Erreferentziak